joelniklaus/EU_Wikipedias huggingface dataset:
Πανελλήνιο πρωτάθλημα υδατοσφαίρισης ανδρών 1961

Το πρωτάθλημα Ελλάδας υδατοσφαίρισης ανδρών 1961 ολοκληρώθηκε στις 17 Σεπτεμβρίου 1961 παράλληλα με το Πανελλήνιο πρωτάθλημα κολύμβησης. Μετείχαν έξι ομάδες που αναμετρήθηκαν όλες μεταξύ τους σε έναν γύρο.

Ο Εθνικός ανεδείχθη πρωταθλητής για δωδέκατη φορά και ένατη συνεχή. Δεν μετείχε σύλλογος της Θεσσαλονίκης ενώ η ομάδα του Πατραϊκού υποβιβάστηκε.

ΑγώνεςΕφημερίδα Ελευθερία 15/9/1961 σελίδα 5

Κατάταξη

Β' κατηγορία 
Ο Παναθηναϊκός κατέκτησε το πρωτάθλημα δεύτερης κατηγορίας που διεξήχθη στο Βόλο και προσήλθε στην ανώτατη κατηγορία για το έτος 1962.

Αποτελέσματα 

 Παναθηναϊκός Α.Ο. 8–1 Ηρακλής Θεσσαλονίκης
 Ν.Ο. Καβάλας 7–3 Ν.Ο. Καλαμάτας
 Π.Α.Ο.Κ. 9–9 Ν.Α.Σ.
 Παναθηναϊκός Α.Ο. 3–0 Ν.Ο. Βόλου
 Ν.Ο. Καλαμάτας 3–1 Ν.Α.Σ.
 Άρης Θεσσαλονίκης 3–2 Π.Α.Ο.Κ.
 Ν.Ο. Βόλου 4–2 Ν.Ο. Καβάλας
 Παναθηναϊκός Α.Ο. 6–2 Π.Α.Ο.Κ.
 Ηρακλής Θεσσαλονίκης 5–2 Άρης Θεσσαλονίκης
 Ν.Ο. Καβάλας 10–1 Ν.Α.Σ.
 Ν.Ο. Βόλου 10–1 Ν.Ο. Καλαμάτας

Παραπομπές 

Α1 εθνική κατηγορία υδατοσφαίρισης ανδρών
Πανελλήνιο πρωτάθλημα υδατοσφαίρισης ανδρών 1962

Το πρωτάθλημα Ελλάδας υδατοσφαίρισης ανδρών 1962 ολοκληρώθηκε στις 17 Σεπτεμβρίου 1962 παράλληλα με το Πανελλήνιο πρωτάθλημα κολύμβησης. Μετείχαν έξι ομάδες που αναμετρήθηκαν μεταξύ τους σε δύο γύρους.

Ο Εθνικός ανεδείχθη πρωταθλητής για δέκατη τρίτη φορά και μάλιστα αήττητος. Το Παλαιό Φάληρο υποβιβάστηκε.

ΑγώνεςΕφημερίδα Ελευθερία 8/9/1962 σελίδα 4 Εφημερίδα Ελευθερία 10/8/1962 σελίδα 4Εφημερίδα Ελευθερία 11/8/1962 σελίδα 6

Κατάταξη 
Βαθμολογικό σύστημα 3-2-1 (Νίκη-ισοπαλία-ήττα)

Παραπομπές 

Α1 εθνική κατηγορία υδατοσφαίρισης ανδρών
Πανελλήνιο πρωτάθλημα υδατοσφαίρισης ανδρών 1964

Το πρωτάθλημα Ελλάδας υδατοσφαίρισης ανδρών 1964 ολοκληρώθηκε στις 14 Σεπτεμβρίου 1964 παράλληλα με το Πανελλήνιο πρωτάθλημα κολύμβησης. Μετείχαν έξι ομάδες που αναμετρήθηκαν μεταξύ τους σε δύο γύρους.

Ο Εθνικός ανεδείχθη πρωταθλητής για δέκατη πέμπτη φορά έπειτα από αγώνα μπαράζ με τον Ολυμπιακό (14 Σεπτεμβρίου, 2–1), αφού ισοβαθμούσαν στην βαθμολογία. Η νίκη με 5–4 (7 Αυγούστου) του Ολυμπιακού σήμανε την πρώτη ήττα του Εθνικού σε αγώνα από το 1951 η οποία είχε προέλθει ξανά από τους ερυθρόλευκους.

ΑγώνεςΕφημερίδα Ελευθερία 7/8/1964 σελίδα 6Εφημερίδα Ελευθερία 10/9/1964 σελίδα 6

Αγώνας μπαράζ 
Ο αγώνας μπαράζ στον οποίον παραβρέθηκαν 3.000 θεατές υπήρξε επεισοδιακός ενώ στο τέλος του αγώνα ο παίκτης του Ολυμπιακού, Παληός, επιτέθηκε στον διαιτητή με αποτέλεσμα να του ασκηθεί μήνυση. Ο Παληός παραπέμφθηκε στον εισαγγελέα για άδικη επίθεση, ελαφρά σωματική βλάβη και διαταραχή της τέρψης των θεατών.

Κατάταξη 
Βαθμολογικό σύστημα 3-2-1 (Νίκη-ισοπαλία-ήττα)

Παραπομπές 

Α1 εθνική κατηγορία υδατοσφαίρισης ανδρών
Πανελλήνιο πρωτάθλημα υδατοσφαίρισης ανδρών 1963

Το πρωτάθλημα Ελλάδας υδατοσφαίρισης ανδρών 1963 ολοκληρώθηκε στις 15 Σεπτεμβρίου 1963 παράλληλα με το Πανελλήνιο πρωτάθλημα κολύμβησης. Μετείχαν έξι ομάδες που αναμετρήθηκαν μεταξύ τους σε δύο γύρους.

Ο Εθνικός ανεδείχθη πρωταθλητής για δέκατη τέταρτη φορά και μάλιστα αήττητος.

Πίνακας αποτελεσμάτωνΕφημερίδα Ελευθερία 17/9/1963 σελίδα 4Εφημερίδα Ελευθερία 12/9/1963 σελίδα 4Εφημερίδα Ελευθερία 10/8/1963, σελίδα 4

Κατάταξη

Παραπομπές 

Α1 εθνική κατηγορία υδατοσφαίρισης ανδρών
Κύπελλο Ελλάδος υδατοσφαίρισης ανδρών 1953

Το Κύπελλο Ελλάδος πόλο ανδρών της περιόδου 1953 ήταν το 1ο στην ιστορία του θεσμού. Κυπελλούχος αναδείχθηκε ο Εθνικός επικρατώντας στο Πειραϊκό ντέρμπι του Ολυμπιακού έπειτα από τριπλή παράταση και συνολική διάρκεια 38 λεπτών (τέσσερα πεντάλεπτα και τρεις εξάλεπτες παρατάσεις). Ο αγώνας είχε μεγάλο ενδιαφέρον και περισσότεροι από 5.000 φίλοι των δύο ομάδων βρέθηκαν στο Ολυμπιακό Κολυμβητήριο του Ζαππείου για να τον παρακολουθήσουν αν και η συμπεριφορά της πλειοψηφίας των φίλων των δύο ομάδων ήταν άσχημη.

Αγώνες

Ημιτελικοί

Τελικός 
Πριν τον τελικό διεξήχθη αγώνας μεταξύ του Αχιλλέα Πάτρας και του Εθνικού Αθηνών με νικητή τον Αχιλλέα με 5–1.

Διαιτητής της αναμέτρησης ήταν ο παλαιός κολυμβητής και υδατοσφαιριστής Ριχάρδος (Ντικ) Μπρούσαλης ο οποίος μετείχε με την εθνική ομάδα στις Ολυμπιάδες του  1936 (κολύμβηση) και του 1948 (ουώτερ πόλο)

 Εθνικός  –  Ολυμπιακός 5–4 (3–3 κανονική διάρκεια, 4–4 α' παράταση, 4–4 β' παράταση, 5–4 γ' παράταση)

Συνθέσεις: 

 : Λεκάκης, Κουράντης, Τακούσης, Καλφαμανώλης, Γεωργιάδης, Γαρύφαλλος, Χατζηκυριακάκης

 : Μοναστηριώτης, Ασημάκης, Γερακαράκης, Τελειώνης, Μπίστης, Αλεξίου, Όντριας

Ακολουθία τερμάτων

Α' ημίχρονο 

  Γαρύφαλλος (1–0)
  Γαρύφαλλος (2–0)
  Αλεξίου (2–1)

Β' ημίχρονο 

  Γερακαράκης (2–2)
  Γαρύφαλλος (3–2)
  Αλεξίου (3–3)

Α' παράταση 

  Γερακαράκης (3–4)
  Γαρύφαλλος (4–4)

Γ' παράταση 

  Γαρύφαλλος (5–4)

Παραπομπές 

Κύπελλο Ελλάδος υδατοσφαίρισης ανδρών
Φίλα της Ελιμείας

Η Φίλα της Ελιμείας (αρχαία ελληνικά: Φίλα τῆς Ἐλίμειας) ήταν η πρώτη ή δεύτερη σύζυγος του Φιλίππου Β' της Μακεδονίας. Ήταν αδελφή του Δέρδα και του Μαχάτα της Ελιμείας.

Βιβλιογραφικές αναφορές 

 Δικαίαρχος απ. Aflien. xiii. Π. 557, γ.
 Ποιος είναι ποιος στην εποχή του Μεγάλου Αλεξάνδρου: Προσωπογραφία της αυτοκρατορίας του Αλεξάνδρου από τον Waldemar Heckel 
Βασίλισσες και Πριγκίπισσες της Μακεδονίας
Μουσείο Αρχαίας Ελληνικής Τεχνολογίας Κώστα Κοτσανά

Το Μουσείο Αρχαίας Ελληνικής Τεχνολογίας «Κώστας Κοτσανάς» είναι μουσείο που βρίσκεται στο Κατάκολο, στο νομό Ηλείας στην Ελλάδα. Διαθέτει 3 μόνιμα παραρτήματα στην Αθήνα (Πινδάρου 6 και Ακαδημίας), στην Αρχαία Ολυμπία (οδός Πραξιτέλη Κονδύλη 9) και στο λιμάνι Κατάκολου (πατρικό του Γιάννη Λάτση), καθώς και διαθέτει περιοδεύουσες εκθέσεις.

Παραπομπές

Περαιτέρω ανάγνωση 
 Κοτσανάς, Κώστας (2009) - Οικείες και άγνωστες πτυχές της αρχαίας ελληνικής τεχνολογίας ( )
 Κοτσανάς, Κώστας (2008) - Αρχαία Ελληνική Τεχνολογία ( )
 Κοτσανάς, Κώστας (2009) - Τα Μουσικά Όργανα των Αρχαίων Ελλήνων ( )

Εξωτερικοί σύνδεσμοι 

 Επίσημος ιστότοπος
 Σχετικά με το μουσείο στο cyprusevents.net
 Σχετικά με το μουσείο στο mlahanas.de
 Πανεπιστήμιο του Σουόνσι

Μουσεία στη Δυτική Ελλάδα
Μουσεία τεχνολογίας στην Ελλάδα
Μουσεία επιστημών στην Ελλάδα
Κτίρια και κατασκευές στην Ηλεία
Αρχαιοελληνική τεχνολογία
Οικία του Νέρωνα

Η Οικία του Νέρωνα, η οποία βρίσκεται νοτιοανατολικά της αρχαίας τοποθεσίας της Ολυμπίας στην Ελλάδα, είναι μια από τις αρχαίες ρωμαϊκές επαύλεις, που χτίστηκαν για τον Ρωμαίο αυτοκράτορα Νέρωνα τον 1ο αιώνα μ.Χ.

Η οικία του Νέρωνα κατασκευάστηκε, για να μπορεί ο Νέρωνας και οι ακόλουθοί του να διαμένουν εκεί, όταν διεξάγονταν Ολυμπιακοί Αγώνες. Στη θέση της οικίας στην κλασική εποχή υπήρχε το ιερό της Εστίας, καθώς και άλλα κτίσματα, τα οποία στην πορεία κατεδαφίστηκαν. Οι αρχαιολογικές ανασκαφές αποκαλύπτουν την παρουσία μολύβδινου αγωγού νερού, που φέρει την επιγραφή «ner. aug.», συντομογραφία του ονόματος Νέρων Αύγουστος.

Μέχρι και τον 3ο αι. μ.Χ. στην οικία του Νέρωνα έγιναν διάφορες επεκτάσεις και μετατροπές.

Η οικία του Νέρωνα διέθετε μεγάλη περίστυλη αυλή, γύρω από την οποία υπήρχαν αρκετοί χώροι, δωμάτια και μεγάλοι κήποι. Η κύρια είσοδος του κτηρίου βρισκόταν στα δυτικά και οδηγούσε σε αίθριο. Στο νότιο σημείο του κτίσματος υπήρχαν λουτρά. Η αρχική μορφή του κτηρίου δεν είναι δυνατόν να αποκατασταθεί πλήρως, επειδή έχουν γίνει επεμβάσεις στους επόμενους αιώνες. Οι μεγαλύτερες αλλαγές πραγματοποιήθηκαν στην εποχή του Σεπτίμιου Σεβήρου, στις αρχές του 3ου αι. μ.Χ. 

Στη νοτιοανατολική γωνία της οικίας του Νέρωνα διατηρείται σε πολύ καλή κατάσταση το ''Οκτάγωνο'', το οποίο είναι τμήμα των λουτρών (tepidarium). Στο δάπεδό του διατηρούνται μέχρι σήμερα υπέροχα ψηφιδωτά. Δυτικά του συγκροτήματος αυτού υπάρχει η θεμελίωση της θριαμβευτικής αψίδας του Νέρωνα καθώς και τα ερείπια ενός μικρού ωδείου, που κτίσθηκε επίσης τον 3ο αι. μ.Χ.

Έχουν γίνει εργασίες συντήρησης και στερέωσης των κονιαμάτων των τοίχων του κτηρίου. Από το 2002 το συγκρότημα των κτηρίων έγινε επισκέψιμο.

Δείτε επίσης 
 Χρυσός Οίκος

Παραπομπές

Εξωτερικοί σύνδεσμοι 

 Πληροφορίες στο ιστότοπο του Υπουργείου Πολιτισμού και Αθλητισμού

Ρωμαϊκοί αρχαιολογικοί τόποι στην Ελλάδα
Ρωμαϊκές επαύλεις
Ρωμαϊκή Ολυμπία
Πολιτικό σύστημα στο Γιβραλτάρ

To πολιτικό σύστημα του Γιβραλτάρ υφίσταται στο πλαίσιο μιας κοινοβουλευτικής αντιπροσωπευτικής δημοκρατικής Βρετανικού υπερπόντιου εδάφους, όπου ο Μονάρχης του Ηνωμένου Βασιλείου είναι ο συνταγματικός αρχηγός του κράτους που εκπροσωπείται από τον Κυβερνήτη του Γιβραλτάρ. Ο Επικεφαλής Υπουργός του Γιβραλτάρ είναι ο αρχηγός της κυβέρνησης. Ως βρετανικό υπερπόντιο έδαφος, η κυβέρνηση του Γιβραλτάρ δεν υπάγεται στην κυβέρνηση του Ηνωμένου Βασιλείου. Η βρετανική κυβέρνηση, ωστόσο, είναι υπεύθυνη για την άμυνα και τις εξωτερικές υποθέσεις, αλλά το Γιβραλτάρ έχει πλήρη εσωτερική αυτοδιοίκηση σύμφωνα με το Σύνταγμά του του 2006.

Η κυβέρνηση της Ισπανίας συνεχίζει με μια αλυτρωτική εδαφική αξίωση στο Γιβραλτάρ, η οποία παραχωρήθηκε για πάντα στο βρετανικό στέμμα το 1713 με το άρθρο Χ της Συνθήκης της Ουτρέχτης. Σε δημοψήφισμα που διεξήχθη το 2002, μια πρόταση για κοινή κυριαρχία απορρίφθηκε συντριπτικά από το εκλογικό σώμα του Γιβραλτάρ με 98,97% ψήφους κατά. Το ζήτημα της κυριαρχίας παραμένει σημαντικός παράγοντας στην τοπική πολιτική.

Το Γιβραλτάρ έχει μια σειρά από πολιτικά κόμματα που έχουν αναπτυχθεί για να αντιμετωπίσουν τοπικά ζητήματα. Το προοίμιο του Συντάγματος του 2006 που επαναλήφθηκε από το Σύνταγμα του 1969 αναφέρει ότι «η Κυβέρνηση της Αυτού Μεγαλειότητας δεν θα συνάψει ποτέ ρυθμίσεις βάσει των οποίων ο λαός του Γιβραλτάρ θα περνούσε υπό την κυριαρχία ενός άλλου κράτους ενάντια στις ελεύθερα και δημοκρατικά εκφραζόμενες επιθυμίες του».

Εκτελεστικό σώμα 

Ως υπερπόντιο έδαφος της Βρετανίας, στο Γιβραλτάρ αρχηγός του κράτους είναι η βασίλισσα Ελισάβετ Β', η οποία εκπροσωπείται από τον Κυβερνήτη του Γιβραλτάρ. Η Βρετανία διατηρεί την ευθύνη για την άμυνα, τις εξωτερικές υποθέσεις, την εσωτερική ασφάλεια και τη χρηματοπιστωτική σταθερότητα του Γιβραλτάρ.

Κυβέρνηση 
Κύριο λήμμα: Κυβέρνηση του Γιβραλτάρ

Η κυβέρνηση του Γιβραλτάρ εκλέγεται για τετραετή θητεία. Αρχηγός της κυβέρνησης είναι ο Επικεφαλής Υπουργός, επί του παρόντος ο Φάμπιαν Πικάρντο, αρχηγός του Σοσιαλιστικού Εργατικού Κόμματος του Γιβραλτάρ (GSLP), ο οποίος βρίσκεται στην εξουσία από τις 9 Δεκεμβρίου 2011, σε συμμαχία με το Φιλελεύθερο Κόμμα του Γιβραλτάρ (Φιλελεύθεροι), μετά τις Γενικές Εκλογές του 2011. Αρχηγός της Αντιπολίτευσης είναι ο Ντάνιελ Φίθαμ των Σοσιαλδημοκρατών του Γιβραλτάρ (GSD) από το 2013.
Αστράτηγος Χανίων

Ο Αστράτηγος είναι οικισμός της τοπικής κοινότητας Ροδωπού, της δημοτικής ενότητας (τέως δήμου) Κολυμβαρίου, του δήμου Πλατανιά, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα Καλλικράτης.  Πριν το πρόγραμμα Καλλικράτης και το σχέδιο Καποδίστριας, ανήκε στην επαρχία Κισσάμου του νομού Χανίων, στο γεωγραφικό διαμέρισμα Κρήτης.

Γεωγραφία
Ο Αστράτηγος είναι ημιορεινός οικισμός στο Β. ΒΔ. τμήμα του νομού Χανίων. Βρίσκεται στη βάση της χερσονήσου Ροδωπού -τη μεσαία από τις τρεις χερσονήσους του βόρειου τμήματος του νομού- λίγο ανατολικότερα του επαρχιακού δρόμου Καλυδονίας-Ροδωπού και βόρεια του Βόρειου Οδικού Άξονα Κρήτης (Ε 65), σε μέσο σταθμικό υψόμετρο 210. Απέχει 28 χλμ. περίπου Δ. ΒΔ. των Χανίων.

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Ροδοπού (Ροδωπού) του νομού Χανίων. Με το ΦΕΚ 244Α - 04/12/1997 αποσπάστηκε από την κοινότητα Ροδωπού και προσαρτήθηκε στον δήμο Κολυμβαρίου. Με το ΦΕΚ 87Α - 07/06/2010 αποσπάστηκε από τον δήμο Κολυμβαρίου και προσαρτήθηκε στον δήμο Πλατανιά.

Παραπομπές

Πηγές
Εγκυκλοπαίδεια Πάπυρος Λαρούς Μπριτάννικα, εκδ. 1996 (ΠΛ)
Εγκυκλοπαίδεια Πάπυρος Λαρούς, εκδ. 1963 (ΠΛ)
Οργανισμός εκδόσεων «Ελλάδα», χάρτες (εκδ. Βαρελάς)
Περιοδικό «Διακοπές», εκδ. Δ.Ο.Λ.,  2010
Google Earth
eetaa.gr

Χωριά του νομού Χανίων
Δήμος Πλατανιά
Άστρικας Χανίων

Ο Άστρικας είναι χωριό της τοπικής κοινότητας Επισκοπής, της δημοτικής ενότητας (τέως δήμου) Κολυμβαρίου, του δήμου Πλατανιά, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα Καλλικράτης.  Πριν το πρόγραμμα Καλλικράτης και το σχέδιο Καποδίστριας, ανήκε στην επαρχία Κισσάμου του νομού Χανίων, στο γεωγραφικό διαμέρισμα Κρήτης.

Γεωγραφία
Ο Άστρικας είναι ημιορεινό χωριό στο Β. ΒΔ. τμήμα του νομού Χανίων. Βρίσκεται λίγο νοτιότερα της  χερσονήσου Ροδωπού -τη μεσαία από τις τρεις χερσονήσους του βόρειου τμήματος του νομού- και πάνω στην επαρχιακή οδό Κολυμβαρίου-Δελιανών, νότια της Επισκοπής και σε μέσο σταθμικό υψόμετρο 200. Απέχει 32 χλμ. περίπου ΝΔ. των Χανίων.

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Καρών Κισσάμου και, κατόπιν, στην κοινότητα Επισκοπής του νομού Χανίων. Με το ΦΕΚ 244Α - 04/12/1997 αποσπάστηκε από την κοινότητα Επισκοπής και προσαρτήθηκε στον δήμο Κολυμβαρίου. Με το ΦΕΚ 87Α - 07/06/2010 αποσπάστηκε από τον δήμο Κολυμβαρίου και προσαρτήθηκε στον δήμο Πλατανιά.

Ιστορικά στοιχεία
Στον Άστρικα, θεωρείται ότι, έγινε η τελευταία μάχη του Β’ Παγκοσμίου Πολέμου, στην Ελλάδα (29 Μαρτίου 1945).

Αξιοθέατα
Το υπεραιωνόβιο ελαιόδεντρο («Ελιά Βουβών»), στο κεντρικό τμήμα  του οικισμού. Έχει χαρακτηριστεί Μνημείο της Φύσης
Η εκκλησία του Αγίου Γεωργίου (κοιμητηριακή), στη νοτιοδυτική είσοδο του οικισμού
Το Ηρώο Πεσόντων της μάχης του Άστρικα

Βιβλιογραφία
 https://www.politeianet.gr/books/9789605648374-kouletakis-n-emmanouil-oselotos-astrikas-302660

Παραπομπές

Πηγές
Εγκυκλοπαίδεια Πάπυρος Λαρούς Μπριτάννικα, εκδ. 1996 (ΠΛ)
Εγκυκλοπαίδεια Πάπυρος Λαρούς, εκδ. 1963 (ΠΛ)
Οργανισμός εκδόσεων «Ελλάδα», χάρτες (εκδ. Βαρελάς)
Περιοδικό «Διακοπές», εκδ. Δ.Ο.Λ.,  2010
Google Earth
eetaa.gr

Εξωτερικοί σύνδεσμοι
https://www.facebook.com/groups/34038564737/
https://greekarchivesinventory.gak.gr/index.php/u-u-1101

Χωριά του νομού Χανίων
Δήμος Πλατανιά
Αστρινό Ηρακλείου

Το Αστρινό είναι οικισμός της τοπικής κοινότητας Δαμάστας, της δημοτικής ενότητας (τέως δήμου) Τυλίσου, του δήμου Μαλεβιζίου, της περιφερειακής ενότητας (τέως νομού) Ηρακλείου, στην περιφέρεια Κρήτης, σύμφωνα με το πρόγραμμα Καλλικράτης.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Μαλεβιζίου του νομού Ηρακλείου, στο γεωγραφικό διαμέρισμα Κρήτης.

Γεωγραφία
Το Αστρινό είναι ορεινός οικισμός στο δυτικό τμήμα του νομού Ηρακλείου. Βρίσκεται δίπλα στα όρια με τον νομό Ρεθύμνης, πάνω στην παλαιά εθνική οδό Ρεθύμνου-Ηρακλείου (ΕΟ 90) και δυτικά της Δαμάστας, σε μέσο σταθμικό υψόμετρο 310. Απέχει 35 χλμ. περίπου Δ. του Ηρακλείου.

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Δαμάστας του νομού Ηρακλείου. Με το ΦΕΚ 244Α - 04/12/1997 αποσπάστηκε από την κοινότητα Δαμάστας και προσαρτήθηκε στον δήμο Τυλίσου. Με το ΦΕΚ 87Α - 07/06/2010 αποσπάστηκε από τον δήμο Τυλίσου και προσαρτήθηκε στον δήμο Μαλεβιζίου.

Παραπομπές

Πηγές
Οργανισμός εκδόσεων «Ελλάδα», χάρτες (εκδ. Βαρελάς)
Περιοδικό «Διακοπές», εκδ. Δ.Ο.Λ.,  2010
Google Earth
eetaa.gr

Δήμος Μαλεβιζίου 
Χωριά του νομού Ηρακλείου
Εκστρατεία για τα τέσσερα παράσιτα

Η εκστρατεία των τεσσάρων παρασίτων ( απλοποιημένα κινέζικα  :除四害运动 ; παραδοσιακά κινέζικα  : 除四害運動 ; pinyin  : Chú Sì Hài Yùndòng ), σύμφωνα με την επίσημη γλώσσα, που ονομάζεται επίσης Εκστρατεία του Μεγάλου Σπουργιτιού ( απλοποιημένα Κινέζικα  ;  :打麻雀運動 ; pinyin  : Dǎ Máquè Yùndòng ) ή καμπάνια "Kill the Sparrow" ( απλοποιημένα κινέζικα  :消灭麻雀运动 ; παραδοσιακά κινέζικα  :消滅麻雀運動), ήταν μία από τις πρώτες εκστρατείες που ξεκίνησε κατά τη διάρκεια του Μεγάλου Άλματος προς τα εμπρός από το 1958 έως το 1962. Τα τέσσερα παράσιτα που έπρεπε να εξαλειφθούν ήταν οι αρουραίοι, οι μύγες, τα κουνούπια και τα σπουργίτια δέντρων.

Πουλιά

Η εκστρατεία κατά των «τεσσάρων παρασίτων» ήταν μια μεγάλης κλίμακας εκστρατεία υγιεινής, που ξεκίνησε από τον Μάο Τσε Τουνγκ, ο οποίος είχε εντοπίσει την ανάγκη εξόντωσης των κουνουπιών, των μυγών, των αρουραίων και των σπουργιτιών. Τα σπουργίτια (κυρίως το Tree Sparrow) είχαν συμπεριληφθεί στη λίστα επειδή τρώνε τους σπόρους των δημητριακών, στερώντας τον κυρίως αγροτικό πληθυσμό από τους καρπούς της εργασίας τους. Οι κινεζικές λαϊκές μάζες είχαν κινητοποιηθεί για να εξαφανίσουν τα πουλιά. Στη συνέχεια δόθηκε η οδηγία στους πολίτες να κάνουν θόρυβο (χτυπώντας κατσαρόλες και τηγάνια ή τύμπανα) για να τρομάξουν τα πουλιά και να τα εμποδίσουν να προσγειωθούν, αναγκάζοντάς τα έτσι να πετάξουν μέχρι να πέσουν από τον ουρανό. Οι φωλιές τους γκρεμίστηκαν, τα αυγά έσπασαν και οι νεοσσοί σκοτώθηκαν. Σπουργίτια και άλλα πουλιά πυροβολήθηκαν ενώ πετούσαν, οδηγώντας έτσι στην ολική εξαφάνιση των πτηνών στην Κίνα. 

Τον Απρίλιο του 1960, οι Κινέζοι ηγεμόνες συνειδητοποίησαν ότι τα σπουργίτια έτρωγαν όχι μόνο τα δημητριακά, αλλά και μια μεγάλη ποσότητα εντόμων. Αντί να αυξηθούν, οι αποδόσεις ρυζιού μετά την εκστρατεία, είχαν μειωθεί σημαντικά. Στη συνέχεια ο Μάο διέταξε να τερματιστεί η εκστρατεία κατά των σπουργιτιών, αντικαθιστώντας την με το κυνήγι κοριών στη συνεχιζόμενη εκστρατεία κατά των τεσσάρων παρασίτων. Αλλά ήταν πολύ αργά: ελλείψει σπουργιτιών για να τα φάνε, οι πληθυσμοί ακρίδων αυξήθηκαν επικίνδυνα στη χώρα. Αυτό είχε ως αποτέλεσμα την ενίσχυση των οικολογικών προβλημάτων που είχαν ήδη προκληθεί από το Μεγάλο Άλμα Εμπρός. Προκλήθηκε μια τεράστια οικολογική ανισορροπία, η οποία σύμφωνα με  ορισμένους επιστήμονες, ευθύνεται για να τον μεγάλο κινεζικό λιμό στον οποίο 15 ως 55 εκατομμύρια άνθρωποι πέθαναν από την πείνα. Η κινεζική κυβέρνηση τελικά κατέφυγε στην εισαγωγή 250.000 σπουργιτιών από τη Σοβιετική Ένωση για να αναπληρώσει τον πληθυσμό τους.

Έντομα
Για την καταπολέμηση των μυγών και των κουνουπιών και στη συνέχεια των κοριών, τα σχολεία μοίρασαν αντλίες εντομοκτόνων ακόμα και στα παιδιά.

Αρουραίοι
Οι μαθητές συμμετείχαν επίσης στην καμπάνια για τους αρουραίους και σε κάθε τάξη ξεκίνησε ένας διαγωνισμός για τον αριθμό των ουρών των αρουραίων που θα εξοντώσουν, για να ενθαρρύνει την εξόντωση. Ως κίνητρο για τη θανάτωση αυτών των τρωκτικών, καθιερώθηκε μια αμοιβή (βραβείο) ανά ουρά αρουραίου που θα παραδινόταν στις αρχές.

Παραπομπές

Εξωτερικοί σύνδεσμοι
 PBS series The People's Century – 1949: The Great Leap
 China follows Mao with mass cull (BBC)
 Catastrophic Miscaculations
Κομητεία Τζάκσον (Μισισίπι)

Η Κομητεία Τζάκσον είναι μια από τις κομητείες της πολιτείας του Μισισίπι, στις Η.Π.Α. Πήρε το όνομά της από τον έβδομο πρόεδρο των Η.Π.Α, Άντριου Τζάκσον.

Με έκταση 2.700 τ.χιλ. είναι η μεγαλύτερη σε έκταση κομητεία της πολιτείας. Το 2010 είχε 139.668 κατοίκους, γεγονός που τη καθιστά την 5η σε πληθυσμό κομητεία του Μισισίπι. Πρωτεύουσα της είναι η Πασκαγκούλα (Pascagoula). 

Το 1969 υπέστη μεγάλες ζημιές από τον Τυφώνα Καμίλ (Hurricane Camille) και το 2005 από τον Τυφώνα Κατρίνα.

Παραπομπές 
 

Τζακσον
Γκέιλ (τραγουδίστρια)

Η Taylor Gayle Rutherfurd  (γεννημένη στις 10 Ιουνίου 2004),  περισσότερο γνωστή με το καλλιτεχνικό της όνομα Gayle, είναι Αμερικανίδα ποπ τραγουδίστρια. Αφού υπέγραψε με την Atlantic Records, κυκλοφόρησε το σινγκλ "ABCDEFU" το 2021, το οποίο έχει κατακτήσει τα charts παγκοσμίως, συμπεριλαμβανομένου του νούμερου ένα στο Ηνωμένο Βασίλειο αλλά και στην Ιρλανδία.

Πρώιμος βίος 
Η Ράδερφορντ είναι από το Πλέινο του Τέξας. Άρχισε να τραγουδά όταν ήταν επτά ετών και τελικά μετακόμισε στο Νάσβιλ του Τενεσί για να ακολουθήσει την μουσική της καριέρα. Επίσης έχει δυσλεξία .

Δισκογραφία

EP

Σινγκλ

Ως κύρια καλλιτέχνιδα

Βραβεύσεις και υποψηφιότητες

Results

Παραπομπές
Μαραθιά Λακωνίας

Η Μαραθιά ή Μαραθέα είναι οικισμός του δήμου Ανατολικής Μάνης στον νομό Λακωνίας, βρίσκεται σε απόσταση 11 χιλιομέτρων από το Γύθειο και σε απόσταση 53 χιλιομέτρων από την πρωτεύουσα του νομού την Σπάρτη. Το υψόμετρο της Μαραθιάς είναι 182 μέτρα και αποτελεί μαζί με τους οικισμούς Κουλούκα, Νέα Μαραθέα και Διρόν δημοτικό διαμέρισμα του δήμου ανατολικής Μάνης. Οι κύριες ασχολίες των κατοίκων τα παλαιότερα χρόνια ήταν η κτηνοτροφία και η γεωργία. Η περιοχή είναι πλούσια σε παραγωγή ελαιόλαδου, σύκων αλλά και βοτάνων υψηλής ποιότητας. Την νεότερη εποχή αναπτύσσονται βιολογικές καλλιέργειες που ευδοκιμούν λόγο του εξαιρετικού κλίματος της περιοχής.
Στην ευρύτερη περιοχή της Μαραθέας υπάρχουν περίπου 3 εκκλησίες και ένα κοιμητήριο, με την εκκλησία που ξεχωρίζει να είναι η Παναγία του Πασαβά, ένας ναός του 5 μ.Χ. αιώνα που έχει αναστηλωθεί. Πλέον στον οικισμό δεν λειτουργεί κάποια επιχείρηση πλην ελαιοτριβείου και ξενοδοχείου.

Κάτοικοι 
Οι καταγωγή των κατοίκων της Μαραθέας κατάγονται από διαφορετικά χωρία της ενδότερης Μάνης. Οι ιστορικές μετακινήσεις για διάφορους λόγους δημιούργησαν το χωριό της Μαραθέας αλλά και τους υπόλοιπους οικισμούς της κοινότητας σε χαμηλότερο υψόμετρο Πολλές οικογένειες δημιουργήσαν και άλλους οικισμούς που υπάγονται στην κοινότητα Μαραθέας σε χαμηλότερο υψόμετρο.

Εξωτερικοί σύνδεσμοι 

Δήμος Ανατολικής Μάνης
Χωριά του νομού Λακωνίας
Ρουνικές επιγραφές στην Αγία Σοφία

Υπάρχουν τουλάχιστον δύο ρουνικές επιγραφές στα μαρμάρινα στηθαία της Αγίας Σοφίας. Μπορεί να χαράχθηκαν από μέλη της Βαραγγείου Φρουράς στην Κωνσταντινούπολη κατά την Εποχή των Βίκινγκ .

Η επιγραφή Χάλφνταν 

Η ανακάλυψη της πρώτης ρουνικής επιγραφής συνέβη το έτος 1964 σ' ένα στηθαίο στον τελευταίο όροφο του νοτίου εξώστη. Τούτη η ανακάλυψη δημοσιεύτηκε από την Ελισάβετ Σβέρντστρομ στο ακαδημαϊκό περιοδικό Φορνβάνεν, το έτος 1970. Η επιγραφή έχει φθορές, γι' αυτό σήμερα μπορεί να διαβαστεί αποκλεστικά το -φταν, το οποίο είναι το σκανδιναβικό όνομα Χάλφνταν . Η υπόλοιπη επιγραφή είναι δυσανάγνωστη, αλλά πιθανολογείται ότι ακολούθησε τον κοινό τύπο «Η NN έκανε το χάραγμα τούτων των επιγραφών».

Η δεύτερη επιγραφή 
Μια δεύτερη επιγραφή ανακαλύφθηκε από τον Φολκ Χόγκμπεργκ από την Ουψάλα το 1975. Ανακαλύφθηκε σε μια κόγχη στο βόρειο τμήμα του ίδιου εξώστη με την πρώτη επιγραφή. Η ανακάλυψη αναφέρθηκε στο Τμήμα Ρούνων στη Στοκχόλμη το 1984, αλλά δεν δημοσιεύτηκε. Ο αρχαιολόγος Ματς Λάρσον ανακάλυψε εκ νέου τις επιγραφές το 1988 και δημοσίευσε το εύρημά του στο Φορνβάνεν το 1989.  Διάβασε αρι:κ και το ερμήνευσε ως πιθανό «Ο Άρι έ(φτιαξε)» ή «Ο Άρι έ(φτιαξε τις επιγραφές)». Εξαιτίας των δυσκολιών στην ανάγνωση, η επιγραφή δεν καταχωρήθηκε στο περιοδικό Nytt om runer 4 του 1989. 

Ο Χόγκμπεργκ είχε κάνει μια διαφορετική ανάγνωση από τον Λάρσον το 1975, την οποία υποστήριξε ο Σβεν Ίντρελιντ, που διδάσκει αρχαιολογία στο Πανεπιστήμιο του Μπέργκεν, το έτος 1997. Η ανάγνωση των Χόγκμπεργκ και Ίντρελιντ είναι το όνομα του άνδρα Άρνι και θεωρούν ότι η επιγραφή είναι καθαρό γκράφιτι, σε αντίθεση με τον Λάρσον. Ο τελευταίος πληροφορήθηκε για την ερμηνεία του Χόγκμπεργκ το 1989, αλλά υπερασπίστηκε τη δικιά του.

Περισσότερες επιγραφές 
Ο καθηγητής Ίντρελιντ δημιούργησε αντίγραφα πέντε πιθανών ρουνικών επιγραφών στο στηθαίο και τα παρέδωσε στο Νορβηγικό Ρουνικό αρχείο το 1997. Ίσως υπάρχουν επιπλέον ρουνικές επιγραφές που περιμένουν να βρεθούν στους τοίχους και σε άλλα μέρη της Αγίας Σοφίας.

Παραπομπές

Βιβλιογραφικές αναφορές 

 James E. Knirk, Runer i Hagia Sofia i Istanbul, Nytt om runer 14 (1999), 26-27 (αρχειοθετημένο)
 Relics Of The Varangians - Γκράφιτι στην Αγία Σοφία (με εικόνες)
Βυζαντινή Κωνσταντινούπολη
Σελίδες με μη επιθεωρημένες μεταφράσεις
Ασωπός Λακωνίας

Ο Ασωπός είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Ασωπού, του δήμου Μονεμβασιάς, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα Καλλικράτης.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Επιδαύρου Λιμηράς του νομού Λακωνίας, στο γεωγραφικό διαμέρισμα Πελοποννήσου.  
Μέχρι το 1940 ο οικισμός ονομαζόταν Κοντεβιάνικα.

Γεωγραφία
Ο Ασωπός είναι μεγάλο χωριό στο ανατολικό τμήμα του νομού Λακωνίας, στην χερσόνησο της Λιμηράς. Βρίσκεται σε πεδινή περιοχή στο δυτικό τμήμα της χερσονήσου και κοντά στις ανατολικές ακτές του Λακωνικού κόλπου, νότια των Μολάων και σε μέσο σταθμικό υψόμετρο 55. Απέχει 72 χλμ. περίπου ΝΑ. της Σπάρτης.

Τοπική κοινότητα
Η τοπική κοινότητα Ασωπού είναι χαρακτηρισμένη ως αγροτικός πεδινός οικισμός, με έκταση 24,281 χμ² (2011). Περιλαμβάνει και τον οικισμό Γλυφάδα.

Πληθυσμός

(σε παρένθεση ο πληθυσμός της τοπικής κοινότητας)

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1835 ως Κοντεβιάνικα και προσαρτήθηκε στον δήμο Ασωπού του νομού Λακωνίας. Το 1899 εντάχθηκε στον, τέως, νομό Λακεδαίμονος και το 1909 υπήχθη οριστικά στον νομό Λακωνίας. Το 1940 μετονομάστηκε σε Ασωπός. Το 1996 αποσπάστηκε από την κοινότητα Ασωπού και προσαρτήθηκε στον δήμο Ασωπού. Με το ΦΕΚ 87Α – 07/06/2010 αποσπάστηκε από τον δήμο Ασωπού και προσαρτήθηκε στον δήμο Μονεμβασιάς.

Ιστορικά στοιχεία
Ο οικισμός ταυτίζεται με την αρχαία πόλη του Ασωπού Λακωνίας που, ωστόσο, βρίσκεται νοτιότερα, κοντά στον σημερινό παράκτιο οικισμό της Πλύτρας. Η πόλη ήταν αυτόνομη και ανήκε στο Κοινό των Ελευθερολακώνων, ενώ διατηρήθηκε και στα βυζαντινά χρόνια.  Η παλαιότερη ονομασία του οικισμού, Κοντεβιάνικα, έχει τις ρίζες του πιθανότατα στον ερχομό Κρητών από την περιοχή του Βιάννου, κατά την εποχή των πολέμων με τους Τούρκους στη μεγαλόνησο.

Αξιοθέατα
Ο ναός του Αγίου Γεωργίου στο κεντρικό τμήμα του οικισμού, κτίσμα του 1836, με μαρμάρινο σκαλιστό τέμπλο
Η εκκλησία της Παναγίας Γοργοεπηκόου στην ανατολική είσοδο του οικισμού, κτίσμα του 1896

Εκδηλώσεις
Η ετήσια γιορτή της Γοργοεπηκόου στις 8 Σεπτεμβρίου.

Παραπομπές

Πηγές
Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
Εγκυκλοπαίδεια Πάπυρος Λαρούς, εκδ. 1963 (ΠΛ)
Περιοδικό «Διακοπές», εκδ. Δ.Ο.Λ.,  2010
Οργανισμός εκδόσεων «Ελλάδα», χάρτες (εκδ. Βαρελάς)
Google Earth
eetaa.gr

Εξωτερικοί σύνδεσμοι
https://www.youtube.com/watch?v=SHH07Eo4eH8

Χωριά του νομού Λακωνίας
Δήμος Μονεμβασιάς
Tinashe

Η Tinashe Jorgensen Kachingwe (γεννήθηκε στις 6 Φεβρουαρίου 1993  ), γνωστή μονοσήμαντα ως Tinashe, είναι Αμερικανίδα τραγουδίστρια, τραγουδοποιός, χορεύτρια, παραγωγός δίσκων και ηθοποιός. Γεννημένη στο Λέξινγκτον του Κεντάκι, η Tinashe μετακόμισε στο Λος Άντζελες ως παιδί για να ακολουθήσει μια καριέρα στον χώρο της ψυχαγωγίας. Οι αξιοσημείωτοι ρόλοι της περιελάμβαναν ως μοντέλο λήψης κίνησης στην ταινία κινουμένων σχεδίων The Polar Express (2004), η Robin Wheeler στην τηλεοπτική σειρά του Cartoon Network Out of Jimmy's Head (2007–2008) και ένας επαναλαμβανόμενος ρόλος στη σειρά Two and and a Half Men του CBS Half Men (2008–2009).

Μεταξύ 2007 και 2011, η Tinashe ήταν μέλος του γυναικείου γκρουπ των Stunners. 

Η Tinashe περιγράφει τη μουσική της ως "ρυθμική ποπ" που εξερευνά τα είδη εναλλακτικής R&B, ποπ και χιπ χοπ .

Επιρροές

Μουσικό στυλ και επιρροές 

Το μουσικό στυλ της Tinashe έχει περιγραφεί ως R&B,   pop,  και εναλλακτικό R&B.  Η Tinashe είπε ότι γράφει τα τραγούδια της και είναι ανοιχτή σε συγγραφικές συνεργασίες με άλλους καλλιτέχνες.  Η γραφή της αποτελείται από "πράγματα που σχετίζονται με εμένα και τη ζωή μου, είτε πρόκειται για σχέσεις που είχα είτε για σχέσεις με ανθρώπους που γνωρίζω, γιατί μπορώ να βάλω τον εαυτό μου στη νοοτροπία των άλλων και να γράψω και από αυτή την οπτική". Της αρέσει επίσης να γράφει για την κοινωνία. «Διαφορετικά πράγματα που με επηρεάζουν καθημερινά περισσότερο από μία φιλοσοφική οπτική παρά απλά τα προφανή πράγματα». Τα mixtape της ήταν πιο πειραματικά, ενσωματώνοντας στοιχεία παραδοσιακής R&B, electro-hop και dark pop.

Όσον αφορά το μουσικό της στυλ, «εμπνέεται πραγματικά από την R&B, τη hip-hop και την εναλλακτική μουσική». 

Η Tinashe το 2016 είχε αναφέρει ότι αισθάνεται πως «δεν ταιριάζει σε κάποιο συγκεκριμένο είδος». Στα πρώτα στάδια της καριέρας της, τη συνέκριναν συχνά και τη θεωρούσαν "διάδοχο" της Ciara, την οποία έχει αναφέρει και ως έμπνευση της.  Το στυλ της έχει επίσης συγκριθεί με την Janet Jackson, την Aaliyah και τον James Blake. Η Tinashe εμπνεύστηκε από τη μουσική που έπαιζαν οι γονείς της στο σπίτι όταν ήταν μικρή. Θεωρεί ότι οι Britney Spears, Michael Jackson, Janet Jackson, Sade, Christina Aguilera, James Blake, οι xx και SBTRKT είναι σημαντικές επιρροές στην μουσική της.

Προσωπική ζωή 
Η Tinashe κατοικεί στο Λος Άντζελες και έχει μαύρη ζώνη στο Taekwondo. 

Το 2016, η Tinashe έζησε με την οικογένειά της στο La Crescenta, ένα προάστιο 20 μίλια βόρεια του Λος Άντζελες. Ήταν σε σχέση με τον Αυστραλό μπασκετμπολίστα Ben Simmons από τον Νοέμβριο του 2017 έως τον Μάιο του 2018. Τον Ιούνιο του 2020, παρευρέθηκε στις διαδηλώσεις του Τζορτζ Φλόιντ στο Λος Άντζελες.

Σε μια συνέντευξη του 2020 στους Gay Times, η Tinashe συζήτησε την αμφιφυλοφιλία της, έχοντας προηγουμένως αναφερθεί στη σεξουαλικότητά της στο Tumblr το 2012.

Περιοδείες 

 Aquarius Tour (2014–15)
 Joyride Tour (2016)
 333 Tour (2021)
 Summer '22 Tour (2022)

Δισκογραφία 

Άλμπουμ:

 Aquarius (2014)
 Nightride (2016)
 Joyride (2018)
 Songs for You (2019)
 333 (2021)

Παραπομπές
Λία Κέιτ

Η Λία Κέιτ (Leah Kate Kalmenson) είναι Αμερικανίδα τραγουδίστρια. Η Κέιτ κυκλοφόρησε το ντεμπούτο της EP, Impulse, τον Ιούνιο του 2019 και στη συνέχεια το What Just Happened, το 2021. Το 2022, κυκλοφόρησε το σινγκλ " 10 Things I Hate About You ", το οποίο μπήκε στα charts στην Αυστραλία και στο Ηνωμένο Βασίλειο. Τον Μάρτιο του 2022 η Madison Beer ανακοίνωσε την Kate ως την έναρξη της ευρωπαϊκής περιοδείας της Life Support Tour, που πραγματοποιήθηκε τον Μάρτιο και τον Απρίλιο του 2022. Μετά την περιοδεία, η Kate κυκλοφόρησε το επόμενο σινγκλ της Twinkle Twinkle Little Bitch, το οποίο έλαβε εκατομμύρια προβολές σε πλατφόρμες streaming και στη συνέχεια κυκλοφόρησε το σινγκλ Life Sux.

Πρώιμη ζωή 

Η Λία Κέιτ γεννήθηκε και μεγάλωσε στην Καλιφόρνια και η οικογένειά της είχε ραδιοφωνικό σταθμό. Η Κέιτ αποκάλυψε, ότι για λίγο καιρό έζησε στη Νέα Υόρκη για να ακολουθήσει τα όνειρά της. Η οικογένειά της ήθελε να βρει δουλειά, ωστόσο η ίδια συνέχισε να κάνει καριέρα στη μουσική.

Δισκογραφία 

EP

•Impulse (2019) 
•What just happened? (2021)

Περιοδείες  

Ως κύρια καλλιτέχνις 

• EU/UK Tour (2022) 

Ως υποστήριξη για άλλους καλλιτέχνες 

 Life Support Tour – Madison Beer (2022)
 Cold Nights Tour – Chase Atlantic (2022)

Παραπομπές 

Αμερικανίδες τραγουδίστριες
Τάσος Δήμος

Ο Αναστάσιος «Τάσος» Δήμος είναι Έλληνας ζωγράφος και γλύπτης. Γεννήθηκε στην Αθήνα το 1960 και σπούδασε στην Ανωτάτη Σχολή Καλών Τεχνών (ΑΣΚΤ). Στο βιογραφικό του συγκαταλέγονται πάνω από εκατό ατομικές και ομαδικές εκθέσεις. Έργα του βρίσκονται σε πολλές δημόσιες και ιδιωτικές συλλογές στην Ελλάδα, την Αμερική, την Ιαπωνία, την Ελβετία, την Αγγλία, τη Γερμανία, την Κύπρο και τη Σαουδική Αραβία.

Βιογραφία 
Ο Τάσος Δήμος γεννήθηκε στο Νέο Ψυχικό της Αττικής, βόρεια του δήμου Αθηναίων, στις 28 Δεκεμβρίου του 1960. Έχει καταγωγή από την Άρτα και τα Ιωάννινα.

Ξεκίνησε τις σπουδές του στο εργαστήριο του ζωγράφου, Γεώργιου Βακιρτζή, το 1979, και πέρασε στην Ανωτάτη Σχολή Καλών Τεχνών το 1983. Καθηγητές του ήταν ο Δημοσθένης Κοκκινίδης, ο Δημήτρης Μυταράς, ο Βαγγέλης Δημητρέας και η Μαρίνα Λαμπράκη-Πλάκα. Είναι μέλος του Επιμελητηρίου Εικαστικών Τεχνών Ελλάδος (Ε.Ε.Τ.Ε.) από το 1989.

Το 1984 παντρεύτηκε την Κατερίνα Ζιόγκα και μαζί έκαναν δύο παιδιά, το Γιώργο και τη Μαρία. Εδώ και αρκετά χρόνια είναι κάτοικος του δήμου Παπάγου-Χολαργού.

Έργα του υπάρχουν στη Δημοτική Πινακοθήκη Αθήνας, Χολαργού-Παπάγου, Κορίνθου, Καρδίτσας, στην ΑΣΚΤ, τη Βουλή των Ελλήνων, το Κρατικό Μουσείο Σύγχρονης Τέχνης της Θεσσαλονίκης, το Μουσείο Εικαστικών Τεχνών Ηρακλείου (ΜΕΤΗ), τη συλλογή Χ. & Σ. Μοσχανδρέου και το Μέγαρο Γκύζη Πνευματικό Κέντρο Σαντορίνης.

Το έργο του 
Το έργο του έχει επηρεαστεί από το κίνημα του ιμπρεσιονισμού, με κάποια εξπρεσιονιστικά στοιχεία. Θέματά του είναι συχνά η παιδική και η γυναικεία φιγούρα σε αφηρημένο ή μινιμαλιστικό φόντο. Για το έργο του έχουν γράψει πολλοί κριτικοί και ιστορικοί τέχνης, συμπεριλαμβανομένης της Αθηνάς Σχινά και του Κωνσταντίνου Παπαχρίστου, του Μουσείου Μπενάκη.

Αξιοσημείωτες εκθέσεις 

1995

 "Χαμένος Παράδεισος", Galerie Titanium, Αθήνα. Σε επιμέλεια της ιστορικού τέχνης της Εθνικής Πινακοθήκης, Νέλλης Μισιρλή.

2003

 "Communicative Art", ατομική έκθεση στο Château de Coudrée, στη Γενεύη, υπό την αιγίδα της Lockheed Martin.

2005

 "Λιμάνια του Ελληνισμού", ομαδική έκθεση λιμενογραφίας του Κρατικού Μουσείου Σύγχρονης Τέχνης της Θεσσαλονίκης, σε συνεργασία με το Διεθνές Κέντρο Εικαστικών Τεχνών ΑΕΝΑΟΝ.

Παραπομπές

Εξωτερικοί σύνδεσμοι 

 Τάσος Δήμος στον ιστότοπο της Saatchi Gallery
 Τάσος Δήμος στον ιστότοπο Art22
Έλληνες ζωγράφοι
Δρόμος 200 μέτρων

Ο δρόμος 200 μέτρων, ή τα 200 μέτρα, είναι ένα αγώνισμα δρόμου ταχύτητας του στίβου. Σε μία υπαίθρια πίστα 400 μέτρων, ο αγώνας ξεκινά στην καμπύλη και τελειώνει στην τελική ευθεία, επομένως απαιτείται ένας συνδυασμός τεχνικών για την επιτυχή διεξαγωγή του αγωνίσματος. Ένας ελαφρά μικρότερος αγώνας, που ονομάζονταν στάδιο και τρέξιμο σε ευθεία διαδρομή, ήταν το πρώτο καταγεγραμμένο γεγονός στους Ολυμπιακούς Αγώνες της Αρχαιότητας. 

Τα 200 μέτρα δίνουν μεγαλύτερη έμφαση στην αντοχή στην ταχύτητα σε σχέση με τις μικρότερες αποστάσεις (όπως τα 100 μέτρα), καθώς οι αθλητές βασίζονται κυρίως στο αναερόβιο ενεργειακό σύστημα κατά τη διάρκεια  των 200 μέτρων. Ομοίως με άλλους δρόμους ταχύτητας, τα 200 μέτρα ξεκινούν από τους βατήρες εκκίνησης.

Ιστορία 

Τα δομικά αγωνίσματα ταχύτητας είναι τόσο αρχαία, ώστε είναι δύσκολο να γνωρίζουμε πότε και που εμφανίστηκε. Στην αρχαιότητα, τα παιδιά διδάσκονταν από μικρή ηλικία τις τεχνικές και τη φιλοσοφία του δρόμου, αγωνίσματος που καθιερώθηκε ως βασικό στοιχείο της εκπαίδευσής τους. Στους Ολυμπιακούς Αγώνες η ολυμπιάδα έπαιρνε το όνομά της από το νικητή του δρόμου ταχύτητας. Στα πρώτα 50 χρόνια των Oλυμπιακών Αγώνων το μόνο αγώνισμα που γινόταν ήταν ο στάδιος δρόμος. Στη συνέχεια εμφανίστηκαν κι άλλα δρομικά αγωνίσματα, όπως ο  δίαυλος, το αντίστοιχο του σημερινού αγώνα των 400 μέτρων, καθώς και έναν αγώνα μεγάλης απόστασης, το  δόλιχο.

Οι 11 καλύτεροι αθλητές όλων των εποχών (ανοικτός στίβος) 

Πηγή: World Athletics

Οι 10 καλύτερες αθλήτριες όλων των εποχών (ανοικτός στίβος) 

Πηγή: World Athletics

Παραπομπές

Δείτε επίσης 
 200 μέτρα στους Ολυμπιακούς Αγώνες

Εξωτερικοί σύνδεσμοι 

 200 Metres Men
 200 Metres Women 

100μ
Ατσιπάδες Ηρακλείου

Για τον ομώνυμο οικισμό στο Ρέθυμνο, δείτε: Ατσιπάδες Ρεθύμνης

Οι Ατσιπάδες (επίσημη ονομασία, οι Ατσιπάδες) είναι χωριό της τοπικής κοινότητας Άνω Ακρίων, της δημοτικής ενότητας (τέως δήμου) Κόφινα, του δήμου Γόρτυνας, της περιφερειακής ενότητας (τέως νομού) Ηρακλείου, στην περιφέρεια Κρήτης, σύμφωνα με το πρόγραμμα Καλλικράτης.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Μονοφατσίου του νομού Ηρακλείου, στο γεωγραφικό διαμέρισμα Κρήτης.

Γεωγραφία
Οι Ατσιπάδες είναι ορεινό χωριό στο νοτιοκεντρικό τμήμα του νομού Ηρακλείου, στις νότιες πλαγιές της κορυφής «Βίγλα» (604 μ.), πάνω στον επαρχιακό δρόμο Αγίου Θωμά-Λούρων και σε μέσο σταθμικό υψόμετρο 460. Απέχει 45 χλμ. περίπου Ν. του Ηρακλείου (μέσω Αγίου Θωμά).

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Στόλων του νομού Ηρακλείου. Το 1932 προσαρτήθηκε στην κοινότητα Άνω Ακρίων. Με το ΦΕΚ 244Α - 04/12/1997 αποσπάστηκε από την κοινότητα Άνω Ακρίων και προσαρτήθηκε στον δήμο Κόφινα. Με το ΦΕΚ 87Α - 07/06/2010 αποσπάστηκε από τον δήμο Κόφινα και προσαρτήθηκε στον δήμο Γόρτυνας.

Αξιοθέατα
Το εκκλησάκι της Αγίας Παρασκευής, κτίσμα του 15ου αιώνα
Το εκκλησάκι του Αγίου Ιωάννη Ερημίτη, ανακαινισμένο το 1970
Το ερειπωμένο παλαιό ελαιουργείο (1915-1967)

Παραπομπές

Πηγές
Εγκυκλοπαίδεια Πάπυρος Λαρούς Μπριτάννικα, 1996 (ΠΛΜ)
Εγκυκλοπαίδεια Πάπυρος Λαρούς, εκδ. 1963 (ΠΛ)
Οργανισμός εκδόσεων «Ελλάδα», χάρτες (εκδ. Βαρελάς)
Περιοδικό «Διακοπές», εκδ. Δ.Ο.Λ.,  2010
Google Earth
eetaa.gr

Εξωτερικοί σύνδεσμοι
https://www.youtube.com/watch?v=C_FiYqfzNDs

Δήμος Γόρτυνας 
Χωριά του νομού Ηρακλείου
Χισάο Νακάι

Ο Χισάο Νακάι (中井久夫) (16 Ιανουαρίου 1934 - 8 Αυγούστου 2022) ήταν ομότιμος καθηγητής στο Πανεπιστήμιο του Κόμπε και ένας από τους κορυφαίους ψυχιάτρους στην Ιαπωνία. Συνέβαλε καθοριστικά στο να γίνει γνωστή η Ελληνική ποίηση στην Ιαπωνία μεταφράζοντας ποιήματα Ελλήνων ποιητών.

Βιογραφία 
Γεννήθηκε στις 16 Ιανουαρίου 1934 στην πόλη Τένρι του νομού Νάρα και σπούδασε στην Ιατρική Σχολή του Πανεπιστημίου του Κιότο. Το 1952 αποφοίτησε από το Λύκειο Κόναν. Εισήχθη στη Νομική Σχολή του Πανεπιστημίου του Κιότο. Μεταγράφηκε στην Ιατρική Σχολή του Πανεπιστημίου του Κιότο το 1955. Το 1960 έγινε Βοηθός στο Ινστιτούτο Έρευνας για τους Ιούς του Πανεπιστημίου του Κιότο. Το 1966 ανακηρύχθηκε Διδάκτωρ Ιατρικής (Πανεπιστήμιο Κιότο). Το 1971 έγινε Βοηθός στο Πανεπιστημιακό Νοσοκομείο του Τόκιο και αργότερα λέκτορας. Το 1975 έγινε Αναπληρωτής Καθηγητής στο Τμήμα Ψυχιατρικής, Ιατρική Σχολή του Πανεπιστημίου Ναγκόγια. Το 1980 έγινε καθηγητής στην Ιατρική Σχολή του Πανεπιστημίου του Κόμπε.

Το 1997 έγινε καθηγητής στο Τμήμα Ανθρωπιστικών Επιστημών στη Σχολή Γραμμάτων του Πανεπιστημίου Κόναν και αργότερα έγινε Ομότιμος Καθηγητής στο Πανεπιστήμιο Κόναν.

Ασχολήθηκε με τη θεραπεία της σχιζοφρένειας και τη διαταραχή μετατραυματικού στρες (PTSD). Έδειξε μεγάλο ενδιαφέρον στην ψυχολογική υποστήριξη επιζώντων του καταστροφικού σεισμού του Κόμπε (1995). Το 2004 ίδρυσε το Ινστιτούτο Τραυματικού Στρες του Χιόγκο, που ειδικευόταν στην έρευνα και τη θεραπεία της διαταραχής μετατραυματικού στρες.Κατά τα έτη 2004-2007 ήταν Διευθυντής του Hyogo Mental Care Center.

Εκτός από συγγραφέας πολλών ιατρικών βιβλίων υπήρξε δοκιμιογράφος και μεταφραστής έργων ξένης λογοτεχνίας. Μετέφρασε στα Ιαπωνικά τα βιβλία του Αμερικανού ψυχιάτρου Σάλιβαν και του Γάλλου ποιητή Πωλ Βαλερύ, καθώς και ελληνική λογοτεχνία.Μετέφρασε στα Ιαπωνικά τα Άπαντα του Κωνσταντίνου Καβάφη καθώς και πολλά ποιήματα του Γιάννη Ρίτσου.

Πέθανε στις 8 Αυγούστου 2022 από πνευμονία σε νοσηλευτικό ίδρυμα στην πόλη Κόμπε, στην επαρχία Χιόγκο σε ηλικία 88 ετών.

Βραβεία 
Το 1989 έλαβε το Βραβείο Λογοτεχνίας Γιομιούρι για τη μετάφραση των ποιημάτων του Καβάφη.Το 1991 βραβεύτηκε στην Ελλάδα για τη μετάφραση των ποιημάτων του Καβάφη. Έλαβε το βραβείο Mainichi Publishing Culture Award το 1996 για το βιβλίο του "Kazoku no Abyss". Το 2001 του απονεμήθηκε το Κοινωνικό Βραβείο Νομαρχίας Χιόγκο. Ανακηρύχθηκε Πρόσωπο Πολιτιστικής Αξίας το 2013.

Παραπομπές 

 Ιάπωνες
 Ιάπωνες επιστήμονες
Κουρουσού Κουατιά

Η Κουρουσού Κουατιά () είναι πόλη στα νότια της επαρχίας Κορριέντες στη Μεσοποταμία της Αργεντινής. Είχε 34.470 κατοίκους κατά την απογραφή του 2010, και είναι η έδρα του ομώνυμου νομού.

Η περιοχή έχει ανώμαλο έδαφος, με πολλά μικρά ποτάμια και ρυάκια που εκβάλλουν στον ποταμό Παρανά στα δυτικά ή στον ποταμό Ουρουγουάη στα ανατολικά. Το κλίμα είναι υγρό υποτροπικό, με ομοιόμορφα κατανεμημένη ετήσια βροχόπτωση 1.200 mm κατά μέσο όρο. Οι μέσες θερμοκρασίες είναι 14,5 °C (χειμώνας) και 26 °C (καλοκαίρι), με καταγεγραμμένες ακραίες θερμοκρασίες -3 °C και 44 °C αντίστοιχα.

Η πόλη εξυπηρετείται από αεροδρόμιο         , που βρίσκεται στο σημείο .

Ιστορία 
Το όνομα Κουρουσού Κουατιά είναι προέλευσης Γκουαρανί και σημαίνει «χαραγμένος σταυρός». Οι πρώτοι έποικοι (Ισπανοί κονκισταδόρες και Ιησουίτες ιεραπόστολοι από την Ουρουγουάη) το ονόμασαν Πόστα ντε Κρουζ (Posta de Cruz), καθώς η τοποθεσία ήταν ένα σταυροδρόμι, το οποίο σηματοδοτούσε ένας μεγάλος σταυρός με επιγραφή.

Μετά την Επανάσταση του Μαΐου που ξεκίνησε τον αγώνα για την ανεξαρτησία της Αργεντινής από την Ισπανία, ο στρατός υπό τον στρατηγό Μανουέλ Μπελγράνο πέρασε από την περιοχή. Ο Μπελγράνο διευθέτησε μια κυβερνητική διαμάχη στην περιοχή αναθέτοντας τη δικαιοδοσία στο Cabildo του Κορριέντες. Στις 16 Νοεμβρίου 1810 υπαγόρευσε την επίσημη ίδρυση της πόλης, την οποία (σεβόμενος τις επιθυμίες και τις πεποιθήσεις του πληθυσμού) ονόμασε Nuestra Señora de Pilar de Curuzú Cuatiá («Παναγία της Πιλάρ της Κουρουσού Κουάτια»).

Στην περιοχή διεξήχθησαν αρκετές σημαντικές μάχες κατά τη διάρκεια του αγώνα των συγκεντρωτικών-ομοσπονδιακών, με πιο σημαντική τη μάχη του Πάγκο Λάργκο (31 Μαρτίου 1839) εναντίον των υποστηρικτών του Χουάν Μανουέλ ντε Ρόζας στο Έντρε Ρίος.

Η πόλη έλαβε επίσημα την ιδιότητα του χωριού (villa) στις 9 Οκτωβρίου 1852 και έγινε πόλη στις 25 Οκτωβρίου 1888.

Κλίμα

Παραπομπές 

Πόλεις της Αργεντινής
Γεωαρχαιολογία

Ο όρος γεωαρχαιολογία περιγράφει την εφαρμογή των γεωεπιστημών για την επίλυση ερευνητικών προβλημάτων στην αρχαιολογία. Η αλληλεπίδραση μεταξύ των επιστημών της γεωλογίας και της αρχαιολογίας χρονολογείται στις αρχές του 19ου αιώνα, όταν η γεωλογία και η προϊστορική αρχαιολογία αναπτύχθηκαν ουσιαστικά παράλληλα.  Στη γεωαρχαιολογία είναι σύνηθες να εξετάζεται κυρίως ένα υποσύνολο των γεωεπιστημών όπως η γεωμορφολογία, η ιζηματολογία και η στρωματογραφία. Σύμφωνα με τον Renfrew (1976) «εφόσον η αρχαιολογία ή τουλάχιστον η προϊστορική αρχαιολογία ανακτά σχεδόν όλα τα βασικά δεδομένα με ανασκαφή, κάθε αρχαιολογικό πρόβλημα ξεκινά ως πρόβλημα στη γεωαρχαιολογία»

Αρχαιολογία και Γεωλογία
Οι απαρχές της επιστημονικής αρχαιολογίας τον 19ο αιώνα συνδέονται στενά με την παράλληλη ανάπτυξη της γεωλογίας. Η συγκεκριμένη διεπιστημονική προσέγγιση οφείλεται στον Τσαρλς Λάιελ, ο οποίος έγραψε το Principles of Geology (Αρχές της Γεωλογίας), 1830-33, που θεωρείται ευρέως ως ένα από τα θεμέλια της σύγχρονης γεωλογίας, αλλά και το The Geological Evidences of the Antiquity of Man (Γεωλογικές Μαρτυρίες της Αρχαιότητας του Ανθρώπου) το 1863.

Η έρευνα
Από όλες τις επιστημονικές εξελίξεις στην αρχαιολογία, η σημαντικότερη πιθανώς ήταν η ανάπτυξη τεχνικών τηλεπισκόπησης που σχεδιάστηκαν για τον εντοπισμό και τον εντοπισμό θαμμένων στοιχείων πριν από την ανασκαφή. Η αεροφωτογραφία παρείχε για πολλά χρόνια το βασικό στήριγμα της τηλεπισκόπησης που εφαρμόζεται στην αρχαιολογία, αλλά τα τελευταία χρόνια υπήρξε αυξανόμενη συνειδητοποίηση της πιθανής χρήσης δορυφορικών πολυφασματικών δεδομένων. Ωστόσο, το μεγαλύτερο μέρος της τηλεπισκόπησης πραγματοποιείται στο έδαφος, χρησιμοποιώντας τεχνικές που αναπτύχθηκαν και τροποποιήθηκαν από τη γεωφυσική έρευνα. Σε αυτές περιλαμβάνονται τεχνικές ηλεκτροδιασκόπησης και μαγνητομετρίας, όπως επίσης το γεωραντάρ, η μέθοδος ηχητικής διερεύνησης κ.ά.

Σημειώσεις παραπομπές

Βιβλιογραφία

Εξωτερικοί σύνδεσμοι

The Laboratory of Geoarchaeology, Kazakhstan Information about Geoarchaeological work in Central Asia
SASSA (Soil Analysis Support System for Archaeologists)

Αρχαιολογικές μέθοδοι
Κλάδοι της αρχαιολογίας
Εκκλησία του Τέεμπι

Η Εκκλησία του Τέεμπι (σουηδικά: Täby kyrka) είναι μεσαιωνική εκκλησία που βρίσκεται στον Δήμο του Τέεμπι, στην επαρχία Ούπλαντ, βόρεια της Στοκχόλμης.

Χτίστηκε το δεύτερο μισό του 13ου αιώνα. Στα μέσα του 14ου αιώνα χτίστηκε το σκευοφυλάκιο και 100 χρόνια αργότερα η σκεπαστή είσοδος της εκκλησίας (church porch), στην οποία είναι εντοιχισμένη μια ρουνική λίθος. Αρχικά η οροφή του ναού εσωτερικά ήταν επίπεδη αλλά το δεύτερο μισό του 15ου αιώνα κατασκευάστηκε θολωτή οροφή.

Το ρετάμπλ το ναού είναι από τη δεκαετία του 1470 και απεικονίζει τη σκηνή του Γολγοθά. Ο άμβωνας είναι της δεκαετίας του 1630 και αρχικά ήταν τοποθετημένος στο παρεκκλήσι του Κάστρου της Στοκχόλμης.

Ο ναός είναι διακοσμημένος με νωπογραφίες του ζωγράφου Αλμπέρτους Πίκτορ (Albertus Pictor). Μια από αυτές απεικονίζει έναν άνθρωπο να παίζει σκάκι με το Θάνατο, μοτίβο που ενέπνευσε τον Ίνγκμαρ Μπέργκμαν, στην ταινία Η Έβδομη Σφραγίδα. Οι νωπογραφίες στην οροφή χρονολογούνται από τη δεκαετία του 1480 και σε αντίθεση με άλλες έργα του Πίκτορ δεν καλύφθηκαν ποτέ με ασβέστη.

Η εκκλησία ανακαινίστηκε και οι νωπογραφίες αποκαταστάθηκαν το 1994.

Φωτοθήκη

Παραπομπές

Χριστιανικοί ναοί στη Σουηδία
NGC 4452

Ο NGC 4452 είναι φακοειδής γαλαξίας που αποτελεί μέλος του Σμήνους Γαλαξιών της Παρθένου και εμφανίζει την πλάγια όψη του όπως παρατηρείται από τη θέση της Γης. Βρίσκεται σε απόσταση περί τα 60 εκατομμύρια έτη φωτός από τη Γη και έχει διάμετρο 35.000 ετών φωτός. Ο γαλαξίας αυτός ανακαλύφθηκε από τον αστρονόμο Ουίλιαμ Χέρσελ (W. Herschel) το 1784 με χρήση του τηλεσκοπίου του των 47 εκατοστομέτρων.

Ο NGC 4452 εμφανίζεται τόσο λεπτός από την οπτική γωνία παρατηρήσεως από τη Γη, ώστε είναι δύσκολο να προσδιορισθεί τι τύπος γαλαξία είναι. Η έλλειψη ορατής λωρίδας σκόνης υποδεικνύει ότι είναι φακοειδής γαλαξίας, αν και είναι πιθανό ότι αν μπορούσαμε να τον παρατηρήσουμε από διεύθυνση κάθετη στον δίσκο του θα ήταν ορατή μια σπειροειδής δομή. Κοντά στο κέντρο του NGC 4452 υπάρχει ένα ελαφρό εξόγκωμα από αστέρες, ενώ εκατοντάδες πολύ πιο μακρινοί γαλαξίες είναι ορατοί σχεδόν πίσω του. Οι γαλαξίες που φαίνονται τόσο λεπτοί είναι σπάνιοι, κυρίως επειδή η Γη πρέπει να βρίσκεται πολύ κοντά στην προέκταση των επιπέδων των λεπτών γαλαξιακών δίσκων τους. Αλλά στην πραγματικότητα είναι συνηθισμένοι: ακόμα και ο δικός μας δικός μας Γαλαξίας διαθέτει δίσκο που πιστεύεται ότι έχει την ίδια περίπου σχέση πάχους-διαμέτρου.

Ο NGC 4452 εμφανίζεται πολύ παρόμοιος με τον γαλαξία IC 335, που ανήκει στο Σμήνος της Καμίνου.

Παραπομπές

Αναφορές

Εξωτερικοί σύνδεσμοι 
 
 Ο NGC 4452 στην Astronomy Picture of the Day

Φακοειδείς γαλαξίες
Σμήνος της Παρθένου
Παρθένος (αστερισμός)
4452
41060
07601
Α2 Εθνική ποδοσφαίρου ανδρών 2022-23

Η Super League 2 2022–23, γνωστή ως Super League 2 Betsson για χορηγικούς λόγους, είναι η 4η σεζόν της Super League 2, του ελληνικού επαγγελματικού πρωταθλήματος δεύτερης κατηγορίας για ποδοσφαιρικούς συλλόγους, μετά την αναδιάρθρωση του συστήματος του ελληνικού πρωταθλήματος ποδοσφαίρου.

Η σεζόν έχει προγραμματιστεί να ξεκινήσει στις 6 Νοεμβρίου 2022 και να ολοκληρωθεί στις 28 Μαΐου 2023. Το πρωτάθλημα θα διεξαχθεί με 30 ομάδες και δύο ομίλους, το οποίο οφείλεται στην αναδιάρθρωση και κατάργηση της Football League. Στο πρωτάθλημα για δεύτερη συνεχόμενη χρονιά θα αγωνιστούν και οι Ομάδες Β του Ολυμπιακού, του ΠΑΟΚ, του Παναθηναϊκού και της ΑΕΚ. Οι ομάδες Β, ωστόσο, δεν είναι επιλέξιμες για άνοδο ή υποβιβασμό.

Στις 22 Ιουλίου 2022, η Ελληνική Ποδοσφαιρική Ομοσπονδία αποφάσισε τον άμεσο προβιβασμό των νικητών και των δύο ομίλων, καταργώντας το προηγούμενο σύστημα πλέι οφ που υπήρχε την περασμένη σεζόν.

Μια σημαντική αλλαγή που έγινε φέτος όσον αφορά τις συμμετοχές των ομάδων είναι πως ο νόμος 2725/1999 και το άρθρο 77Α, παρ. 7 έχει διαφοροποιηθεί και πλέον προβλέπει αφαίρεση 5-10 βαθμών για κάθε παράβαση. Παράλληλα υπάρχει απαγόρευση συμμετοχής ή ανάκληση πιστοποιητικού εάν ένας μέτοχος μιας ΠΑΕ έχει καταδικαστεί με αμετάκλητη δικαστική απόφαση.

Παράλληλα, δύο ομάδες από την περσινή περίοδο η Ξάνθη και ο Εργοτέλης αποσύρθηκαν από το πρωτάθλημα και τα κενά τους τα κάλυψαν η 5η και η 6η ομάδα των ειδικών μπαράζ ανόδου της Γ' Εθνικής, Ηλιούπολη και Π.Α.Ο. Ρουφ. Επίσης ο Ηρακλής Λάρισας επιλέχθηκε τελικά από την Γ' Εθνική να καλύψει το κενό του Αγροτικού Αστέρα που δημιουργήθηκε.

Αλλαγές ομάδων

Από την Super League 2 
Προβιβάστηκε στη Super League

 Λεβαδειακός

Υποβιβάστηκαν στην Γ΄ Εθνική

 Πιερικός
 Α.Ο. Καβάλα
 Ολυμπιακός Βόλου
 Α.Ο. Τρίκαλα
 Α.Σ. Αστήρ Βλαχιώτη
 Α.Ε. Καραϊσκάκης
 Α.Σ. Ρόδος
 Α.Π.Σ. Ζάκυνθος

Υποβιβάστηκε από τη Super League
 Απόλλων Σμύρνης

Προβιβάστηκαν από την Γ΄ Εθνική
 Παναχαϊκή
 Μακεδονικός
 Προοδευτική
 Ηλιούπολη
 Π.Α.Ο. Ρουφ
 Ηρακλής Λάρισας

Α' Όμιλος

Ομάδες

Βαθμολογία

Αποτελέσματα

Β' Όμιλος

Ομάδες

Βαθμολογία

Αποτελέσματα

Παραπομπές

Εξωτερικοί σύνδεσμοι 
 Επίσημος ιστότοπος

Α2 Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 2022–2023